runetrust/blame-folketinget-dk huggingface dataset:
Søren Kolstrup (EL), 2001-02-21:
Der har Naturklagenævnet - ministeren skal ikke udtale sig specielt om Naturklagenævnet, nu taler vi generelt - formastet sig til at sige: Det mente man nok ikke så alvorligt, for før vi fik ændringsforslaget om, at de absolutte butiksstørrelser skulle puttes ind i selve loven,
Inger Marie Bruun-Vierø (RV), 2001-03-01:
Da ordføreren på området, fru Elisabeth Arnold, ikke kan være til stede, skal jeg på Det Radikale Venstres vegne udtale følgende: Folketinget behandlede sidst den danske deltagelse i Schengenaftalen i starten af februar måned. Vi har ikke i Det Radikale Venstre ændret opfattelse siden.
Marianne Jelved (RV), 2004-10-07:
Vi vil forholde os til hvert af de lovforslag, regeringen til sin tid fremsætter, men vi har også tilkendegivet både på vores partis møder og udtalelser derfra og fra den vedtagelse, der ligger i dag, hvor vores ambitioner er, og i hvilken retning vores indflydelse skal trække.
Else Theill Sørensen (KF), 2004-05-26:
En vigtig ting i forbindelse med organdonation er for mig at se, at de, der tager en beslutning - hvad enten de beslutter sig for at tilmelde sig Donorregistret eller for at sige aktivt fra, for det er naturligvis også i orden - fortæller deres nærmeste, at de har taget den beslutning, de nu engang har.
Astrid Krag (S), 2011-11-30:
Det er derfor, vi har sikret midler, så der ikke kommer et hul i driften af vores lægehelikoptere; det er derfor, vi har sikret, at der er midler til akut lægeambulance; det er derfor, vi har et akutudvalg, der til foråret barsler med en rapport, og som i sit kommissorium har fået tilføjet særlig fokus på de tyndt befolkede områder og øerne.
Villy Søvndal (SF), 2010-06-02:
Danskerne kan vælge regeringen og Dansk Folkepartis vej med store skattelettelser til bankdirektører og advokater og med fyringer og nedskæringer i kommunerne, og hvor man vælger enkelte grupper ud, nemlig de arbejdsløse og børnefamilierne, og lader dem betale uforholdsmæssig meget.
Søren Krarup (DF), 2006-10-11:
Jeg kunne levende forestille mig – jeg skal ikke give nogen eksempler på det – at hvis man skulle fange dem via det danske sprog og have den tilsvarende stopeffekt frem, så kunne det være, vi skulle bruge det danske sprog i en form, hvor hr. Søren Krarup også ville sætte spørgsmålstegn ved, om det nu var hensigtsmæssigt; altså, hvis man skulle lave sådan et stopord, som fik teenagerne til at vågne op.
Kim Behnke (FP), 1998-06-24:
Med hensyn til, at det skal være nemmere, ser vi med bekymring på, at ganske almindelige lønmodtagere, håndværkere, landmænd og andre uden komplicerede skatteforhold, er nødsaget til at hyre revisor for at løse så simpel en opgave som at udfylde deres selvangivelse.
Kamal Qureshi (SF), 2003-02-07:
En person, som kommer hertil, og som egentlig kommer her, fordi en virksomhed har efterlyst en specialist, skal hurtigst muligt ud på arbejdspladsen og sluses igennem og behøver reelt set ikke nødvendigvis at få et tilbud af 3 års varighed, men kunne måske få et endnu kortere tilbud, for den person vil alt andet lige på forhånd være uddannelsesmæssigt gearet til og vil have det mentale overskud til at tilegne sig sproget.
Stine Brix (EL), 2013-06-03:
Når ministeren siger, at det er et politisk valg, vil det så sige, at man i regionen selv vælger, i hvilken rækkefølge man benytter sig af de her forskellige muligheder, altså PLO-systemet, udbud, regionsklinikker, eller ligger der nogle krav om, at man skal forsøge at afhænde både et eksisterende ydernummer, som en eksisterende læge, der stopper, ikke kan afhænde, og nye ydernumre?
Birthe Rønn Hornbech (V), 2011-02-03:
Det er det i hvert fald for mig og for, kan jeg høre, mange andre her i Folketingssalen. Det mest klassiske eksempel, jeg husker, som der var meget snak om – det var så en tjenestemandsansættelse – var jo i sin tid, da den berømte præst og teolog Horstmann gik af i Esajas Kirke, hvor menighedsrådets flertal ville noget, og hvor det tidehvervske mindretal ville noget andet.
Johs. Poulsen (RV), 2010-06-01:
Der handler det først og fremmest om, at man lige nøjagtig i forbindelse med behandlingen af det lovforslag, vi står med nu, har oplevet en situation, hvor man både med hensyn til indhold af lovforslaget og med hensyn til processen, forløbet omkring lovforslaget, må betegne det som værende skandaløst.
Simon Kollerup (S), 2020-06-19:
I det politiske forståelsespapir fra juni sidste år satte regeringen sammen med sit parlamentariske grundlag, som jo bl.a. tæller SF, derfor også fokus på det forhold, at lønmodtagere og virksomheder i yderområderne oplever, at adgangen til lån afgøres af andre forhold, end den gør i andre dele af landet.
Simon Kollerup (S), 2012-05-31:
Jeg ved jo også, at ordføreren faktisk selv har en fortid i det kommunale Danmark som kommunalpolitiker, og derfor hæfter jeg mig sådan lidt ved, hvad det er for et grundlag, man står på ude i kommunerne, når man fremover skal lægge budgetterne, og den sikkerhed, der er for de aftaler, der kommer herinde fra Christiansborg.
Morten Østergaard (RV), 2010-04-28:
Det tyder på, at der er problemer med at få ressourcerne til at slå til, at der er problemer med at få prioriteringen på skolerne rundtomkring til at være til gavn for børnene, måske fordi man har travlt med nogle af de mere centrale centralistiske tiltag, som er kommet fra regeringens side.
Hans Kristian Skibby (DF), 2009-05-14:
Nu nævner hr. Niels Christian Nielsen jo selv, at vi var til et samråd i Kommunaludvalget i går om den her sag, og der håber jeg da også, at ordføreren selv noterede sig det svar, der kom fra indenrigsministeren om de beregninger, der var kommet fra de her kommuner omkring den socioøkonomiske fordelingspolitik: at den faktisk var sådan, at man ikke tager hensyn til den samlede fordeling, hvor man var underkompenseret på det sociale område, men måske overkompenseret på andre områder, og at de ting selvfølgelig skulle med ind i den analyse, der skal til for at vurdere, hvor stor en eventuel skævvridning der er i de her socioøkonomiske dele af det nye udligningssystem.
Jesper Petersen (SF), 2012-06-13:
Jeg synes, man skruer sig langt væk fra, hvad der er det konkrete i lovforslaget, og det er det, man bør forholde sig til: Hvad er det faktisk, konkret vi taler om, og hvordan er situationen derude i virkeligheden, hvor danske håndværkere bliver trykket på løn- og arbejdsvilkår?
Uffe Elbæk (ALT), 2019-04-09:
Det kan være, det er mig, der er forkert på den, men hvis det, jeg har fået vide, er rigtigt – og det håber jeg næsten ikke det er, og hvis det ikke er rigtigt, så er jeg kun glad, vil jeg lige sige – så vil det faktisk stadig væk betyde en beskæring af kulturområdet på omkring 640 mio. kr. inden for de næste 2 år.
Jacob Jensen (V), 2016-12-15:
Og de gange, hvor vismandsrapporten så ikke lige passer ind i vores politiske dagsorden, er det nok, fordi de har taget fejl, eller også læner vi os op ad Nationalbanken, fordi det, som de er kommet med, passer bedre, eller vi læner os op ad Arbejderbevægelsens Erhvervsråd, hvis de er kommet med noget, som passer bedre ind i en politisk dagsorden.
Jan E. Jørgensen (V), 2023-03-30:
Det lovforslag, som vi behandler nu, er sammen med det indtægtsloft, som vi behandlede for lidt siden, følgelovgivning af den forordning, der kommer fra EU, og den kommer jo i kølvandet på, at der er nogle virksomheder, der har tjent ekstraordinært meget i en tid med krig i Europa og en tid med forsyningsvanskeligheder.
Erling Bonnesen (V), 2015-01-27:
Men vi skal have gjort op med undergødskning uden at skade miljøet og i forbindelse med det iværksætte en målrettet miljøregulering i praksis med målinger, så der kan sættes ind med de rette virkemidler de rigtige steder, og således at planterne kan tilføres den gødning, som de har behov for ud fra et landbrugsfagligt optimalt grundlag.
Sonja Albrink (CD), 1998-06-04:
Man skal betale mere for sit hjem, man skal betale mere for varme i hjemmet, man skal betale mere for at spare op til pension, og så skal man også betale mere for at køre på arbejde og tjene de penge, der skal få hele ens økonmomi til at løbe rundt. Det føler vi i CD er hård kost.
Henrik Dam Kristensen (S), 2012-05-16:
Nu skal man jo ikke tage æren for noget, som man ikke sådan helt har æren for, for det er jo rent faktisk den tidligere regering, som dels har æren for rapporten, dels har æren for, at vi har haft et udvalg siddende med Henning Christophersen i spidsen til at kigge på flytrafik internt i Danmark.
Kristian Jensen (V), 2004-11-24:
Hvis der er et problem, må jeg bare sige, at så er det den samme type problem som det, vi i dag kender ved de kommunale skattecentre og fælleskommunale ligningssamarbejder – i en større skala, javist, men problemstillingen er den samme, og det har været min opfattelse, at der også med socialdemokratisk opbakning har været tilslutning til, at kommunerne fandt sammen i samarbejder.
Hans Christian Schmidt (V), 2003-05-12:
Jeg har jo også kunnet følge debatten, og hr. Jørn Jespersen har spurgt mange gange om det, også 3-4 år tilbage i tiden, og derfor er jeg bare nødt til at sige: Det tager den tid, det tager, og vi er ikke færdige før til efteråret, men så er vi det også.
Kristian Thulesen Dahl (DF), 2002-12-03:
Men det, at vi får signaleret kraftigt til befolkningen, at vi sætter afgifterne ned, så det i mindre grad kan betale sig at køre til Tyskland eksempelvis og købe varerne, betyder altså noget i forhold til, hvor mange afgiftskroner vi taber, for hvis ikke vi får det signaleret, vil den industri, der foregår med, at man kører over grænsen og køber varerne, ikke bare for så vidt angår tobak, spiritus og læskedrikke, men jo også sofaer, tv-apparater, computerudstyr, det hele, eksplodere i stort omfang i de kommende år.
Martin Henriksen (DF), 2012-02-03:
Så kan ministeren vel ikke beklage sig over, at vi er nogle, der så tillader os at drage den konklusion, at man i det her tilfælde vælger at tage vedkommende på indfødsretslovforslaget, fordi konventionen siger det, og så tager man vel også et hensyn til konventionen, som vejer tungere end den vurdering, PET er kommet med.
Sophie Løhde (V), 2008-05-08:
I dag har vi slet ikke hørt ordføreren komme ind på økonomien, og derfor vil jeg bare spørge ordføreren, om det så er, fordi man hos Enhedslisten har erkendt, at det sådan set forholder sig sådan, at censorerne bliver betalt pr. studerende, og at det derved ikke bliver dyrere, om der er tre studerende inde på samme tid, eller om de kommer individuelt til eksamen efter hinanden, idet der jo altså er tale om en stykpris.
Line Barfod (EL), 2006-05-02:
Er det overhovedet indgået i ministerens overvejelser over, hvad velfærd betyder også ude i kommunerne, at man skulle udbygge velfærden, altså sikre, at der f.eks. var nogle gode folkeskoler til at sikre, at vi også havde nogle gode kreative børn fremover, der f.eks. også kan arrangere demonstrationer og andre sjove ting, som også kan være med til at give noget kreativitet på andre områder?
Claus Hjort Frederiksen (V), 2003-05-07:
Hvis vi ser på statistikken over antallet af personer, der modtager ledighedsydelse, og dermed på ledigheden blandt fleksjobbere, så kan vi se, at antallet af personer på ledighedsydelse fra marts 2001 til udgangen af 2002 er steget jævnt fra ca. 1.000 til ca. 4.200 personer på ledighedsydelse. Stigningen hænger nøje sammen med stigningen i antallet af fleksjob og afspejler ikke mindst de personer, der er visiteret til et fleksjob, men endnu ikke har fået et fleksjob.
Juliane Henningsen (IA), 2009-09-08:
Men jeg vil også opfordre regeringen til at fortsætte støtten til Foreningen Grønlandske Børn den dag, projektet slutter, således at vi ikke taber børnene på samfundets gulv. Der vil fortsat være et kæmpe behov for en synliggørelse og støtte til de grønlandske børn hernede.
Aase D. Madsen (DF), 2001-10-24:
»Er ministeren enig i den prioritering, som er beskrevet i Politiken den 14. oktober 2001, hvorefter flere borgmestre har givet udtryk for, at der skal ske en ressourcemæssig nedprioritering af den praktiske hjemmehjælp, og at kommunerne i højere grad skal koncentrere sig om hjælpen til den personlige pleje af de svage ældre?«
Carsten Hansen (S), 2005-10-11:
Det er korrekt, at man nu har været ude i alle kroge for at finde besparelser, også for at opnå den likviditetsforbedring, der er på 53,2 mio. kr. i 2006 og 32 mio. kr. i 2007, og en blivende besparelse på landets lærlinge på 11,6 mio. kr. om året.
Kim Behnke (FRI), 2000-10-31:
Bevares, det er ikke noget, vi skal beklage, men når Finanstilsynet går ud og strammer op på en måde, hvor eksempelvis de referenceobligationer, man bruger, når man skal opgøre de indre værdier osv., er fuldstændig atypiske obligationer, som betyder betydelige kapitalbevægelser i de enkelte selskaber, ja, så sidder man på bestyrelsesmøderne og kigger hinanden i øjnene, og så spørger man: Hvad skal vi nu gøre? Hvad skal vi nu gøre?
Tobias Grotkjær Elmstrøm (M), 2024-04-23:
Det tidligere nedsatte inkorporeringsudvalg fremhævede risikoen for kompetenceforskydning fra Folketinget og regeringen til domstolene og myndighederne, hvis det altså er, at man inkorporerer internationale konventioner i dansk lovgivning – en risiko, som der er særlig i forhold til økonomiske og sociale rettigheder, som for mig at se er centrale for det danske velfærdssamfund og noget, som skal ligge hos regeringen og Folketinget.
Line Barfod (EL), 2003-05-20:
Men de bliver skilt, og så står kvinden tilbage med hele gælden og er alene med børnene. Midt i det kaos, der er med en skilsmisse og i det at finde et sted at bo osv., har hun tit også et kæmpe behov for at finde ud af, hvad hun gør med gælden.
Kirsten Brosbøl (S), 2010-04-08:
Det, vi ønsker med forslaget, er bare at give en hjælp til skolerne, så de kan se, hvad der er i de fælles mål, hvad den faglige vurdering er af, hvilket omfang det vil kræve af undervisning, for at eleverne kan tilegne sig den viden, der står i de fælles mål.
Rasmus Jarlov (KF), 2019-04-12:
Medarbejderaktieordninger kan etableres som både generelle og individuelle ordninger, og der kan på den måde laves skræddersyede ordninger til enkelte nøglemedarbejdere for at fastholde eller tiltrække kvalificeret arbejdskraft og generelle ordninger for alle medarbejdere, alt efter hvad behovet måtte være i en virksomhed.
Carsten Koch (S), 1997-11-28:
Men hensyn til pensionister så spørges, om der er nogen, der kommer i klemme, og det plejer jo normalt at være i spørgsmålet om beskatning af pension, pensionsudbetalinger, og der er jo i den dobbeltbeskatningsoverenskomst, der her indgås, et princip om, at der er bopælsbeskatning.
Bertel Haarder (V), 2002-12-03:
Kommissionen har som opfølgning på hvidbogen fremlagt mere konkrete forslag om høringer, herunder en adfærdskodeks for høringer i forbindelse med fremlæggelsen af handlingsplanen for bedre lovgivning, som blev præsenteret den 5. juni i år, og som jeg i øvrigt skal drøfte med Parlamentet i morgen.
Louise Schack Elholm (V), 2017-05-19:
Vi har ikke afvist, at der ikke kunne være behov for mere, men jeg synes, at tiden er moden til at tage det op igen, og det ville være naturligt at gøre i forbindelse med de næste finanslovsforhandlinger, ligesom vi gjorde sidste år, hvor vi også havde drøftelserne og lavede en bred aftale.
Alex Ahrendtsen (DF), 2024-01-24:
Dansk Folkeparti støtter jo, at vi sender skibe derned for at beskytte handelen og smadre terroristerne, men vi vil også have en garanti for, at vi ikke får en Lucky 2, en Lucky 3 eller en Lucky 10 til Danmark, og nu har vi også forsøgt at pege på en mulighed.
Peter Skaarup (DF), 2005-05-19:
Der kunne sådan noget som samfundstjeneste være vældig godt, fordi man hurtigt og klart kan sige til den unge: Her er der noget, som vedkommende under ingen omstændigheder vil ud i en anden gang, for det er virkelig træls og irriterende at skulle ud og f.eks. vaske politiets biler.
Ole Birk Olesen (LA), 2014-04-03:
Men spørgsmålet lyder jo stadig væk til hr. John Dyrby Paulsen: Hvis hr. John Dyrby Paulsen benytter sig af anledningen, når hr. John Dyrby Paulsen er ude af landet, til at købe ting, der er billigere, fordi der ikke skal lægges så meget i skat i udlandet, så tyder det jo på, at hr. John Dyrby Paulsen heller ikke betaler sin skat med glæde, men gerne undgår at betale skat, fordi han faktisk er glad for at undgå det.
Kristian Thulesen Dahl (DF), 2003-04-01:
Men bare lige - også med den viden, hr. Buksti har - kan hr. Buksti så ikke bekræfte, at det, om man udleverer de her dokumenter til Folketinget, f.eks. i fortrolig form, er en ren politisk afgørelse. Altså at det, som det også fremgår af Justitsministeriets responsa omkring muligheden for at udlevere dokumenter, der ellers i udgangspunktet ikke er omfattet af offentlighedsloven, beror på en konkret vurdering fra regeringens side, og at man derfor kan udlevere, hvis man ønsker det, og at det altså derfor alene er en politisk afgørelse, om man udleverer dokumenterne eller ej.
Ole M. Nielsen (KRF), 2002-03-22:
Vi var imod det initiativ, da det blev taget af den gamle regering, og vi foreslog i vores ændringsforslag til finansloven, at systemet ophørte allerede her pr. 1. juli 2002, så vi kunne spare pengene her og nu, for vi opfatter det simpelt hen som en skat på arbejdskraft og som en bureaukratisk ordning.
Rosa Lund (EL), 2025-12-12:
Lad mig spørge Venstres ordfører: Hvis det her kan gøres med de eksisterende midler, der er på fødselsområdet, præcis som Venstres ordfører siger, og som borgerforslagsstillerne også foreslår, hvordan vil Venstre så flytte rundt på pengene?
Dennis Flydtkjær (DF), 2021-05-04:
For selv om hun nu faktisk har været i skole i et stykke tid, har der jo været begrænsninger på, hvor mange lærere de måtte have, og der viste det sig så, at der ud af de tre lærere, som de måtte have, ikke var nogen, der var engelsklærer, så hun har ikke haft engelsk i lang tid.
Søren Søndergaard (EL), 2024-04-12:
Vi så omkring Nagorno-Karabakh i sidste periode, hvor en frossen konflikt på trods af advarsler, på trods af ønsket om det modsatte, på trods af forpligtelser om det modsatte, udviklede sig til åben krig, hvor Aserbajdsjan løste problemet med Nagorno-Karabakh med magt.
Pia Christmas-Møller (KF), 2006-05-02:
Det er for det første ikke muligt, al den stund at vi allerede i dag ved, at yderst relevante kilder bl.a. vedrørende de interne sovjetiske overvejelser ikke har været tilgængelige, og det er for det andet heller ikke ønskeligt, fordi opfattelsen af historien jo ikke bare bygger på de kendte facts, men også i vid udstrækning på vurderinger af, hvad der ville være sket, hvis der var handlet anderledes.
Mai Mercado (KF), 2017-05-16:
Som eksempel kan nævnes, at moren kan rejse en sag om faderskab og medmoderskab, inden barnet er født, at moren har pligt til at oplyse, hvem der er eller kan være far eller medmor til barnet, og at en mand, der har haft et seksuelt forhold til moren, som udgangspunkt har ret til at få prøvet, om han er barnets far.
Mette Gjerskov (S), 2005-05-12:
Derfor vil jeg spørge, når nu ministeren kommer med en åbning, om hun så også i de kommende forhandlinger vil være med til de forslag, vi har fra Socialdemokraternes side, om, at egenforsørgelsen efter et integrationsforløb skal stige fra 24 til 50 pct., at frafaldet af unge med en anden etnisk baggrund på kompetencegivende ungdomsuddannelser skal reduceres til niveauet for alle andre.
Morten Messerschmidt (DF), 2008-04-24:
Hvis man har en forfatning, som er suverænitetsafgivende, og man har en Lissabontraktat, som ikke er det, så må man også være i stand til at redegøre for, hvor man ikke kan lovgive med hjemmel i Lissabontraktaten, men ville have kunnet gøre det med forfatningen.
Anders Samuelsen (LA), 2017-03-23:
Men det er da også helt tydeligt, at når man tager til møder med de andre europæiske udenrigsministre, er der da sådan en stemning af, at okay, hvis det er sådan, at tingene løber af sporet, altså hvis det skulle komme dertil, så er det helt oplagt, at der opstår et vakuum, og det giver så også en mulighed for EU for at komme til at spille en større rolle på forskellige områder.
Martin Lidegaard (RV), 2005-05-24:
Men derudover noterer jeg mig – og det vil jeg bare være sikker på at jeg helt har forstået rigtigt – at Dansk Folkeparti i hvert fald gerne vil være med til at stå som garant for, at der, hvis de her rapporter bliver bekræftet ved en evaluering i efteråret, skal bindende regler til.
Per Clausen (EL), 2009-10-29:
Og vi vil da også spørge ind til, hvad de penge skal bruges til, for det ville da være naturligt at bruge nogle penge på investeringer og forskning i, hvordan man kan reducere CO2-udslippet, og hvordan man kan sikre, at den flytrafik, der skal være i fremtiden, foregår på en så miljømæssig fornuftig måde som muligt.
Martin Lidegaard (RV), 2015-04-07:
Danmark har fra starten af udtrykt sin helt umiddelbare sympati over for Estland, og vi har også sagt, at i det omfang vi på nogen måde kan bidrage til at lægge et pres på Rusland for at få vedkommende fri, så vil vi gerne det, og jeg har selv offentligt ad flere omgange været ude at forsøge at lave sådan et pres.
Morten Bødskov (S), 2003-01-15:
Mit spørgsmål er bare det: Når nu justitsministeren er enig i, at der er alle de her faresignaler, flere overfald, det psykiske og fysiske arbejdsmiljø i landets fængsler er meget, meget dårligt, kunne det så tænkes - og jeg respekterer de meget gode initiativer, der er sat i værk - at justitsministeren ville være klar til at indgå et samarbejde med Folketingets partier med det mål at sikre en langsigtet strategi for udvikling af et bedre arbejdsmiljø i landets fængsler? Det, der er pointen, er jo, at den strategi jo også skal ses i lyset af de strafskærpelser, som justitsministeren jo også selv har været med til at fremlægge her i Folketingssalen.
Christian Juhl (EL), 2020-10-20:
Vi har det mest sikre system på det her område, og vi lærer af hinanden på tværs af grænserne i Norden for at gøre det endnu bedre, for ikke at have forurenet vand og for at have billig og grøn el osv. osv., og vi udbygger og bytter strøm og bytter viden om hele forsyningsområdet.
Finn Sørensen (EL), 2016-04-26:
Domstolen sagde: Næh, det går ikke, fordi det her udstationeringsdirektiv kun giver lov til at kræve mindsteløn, og da der jo i øvrigt ikke var nogen lovgivning om mindsteløn i Sverige, ja, så også af den grund var den svenske konflikt ulovlig.
Pia Gjellerup (S), 2005-12-14:
Vi gik ind i projektet med en fælles målsætning, men den målsætning er i den grad kikset og har i den grad ført til det helt modsatte af, hvad jeg troede, vi faktisk var enige om, nemlig at vi i hvert fald ikke skulle gøre os umage for at skabe fattigdom.
Susanne Clemensen (CD), 2000-10-25:
Det var jo så i øvrigt dér, at undervisningsministeren efter en del tovtrækkeri med arbejdsministeren, har jeg indtryk af, langt om længe gav os og de andre partier og for den sags skyld også elev- og studenterorganisationer uden for huset ret i, at der var et behov for at regulere elevers og studerendes undervisningsmiljø, og at regeringen snarest ville fremlægge et sådant forslag.
Pia Adelsteen (DF), 2013-05-24:
Og her de sidste uger, før vi går ind i den mødefri periode, har jeg i hvert fald set rigtig mange beslutningsforslag fra Enhedslisten, som har fået mig til at studse over, at de ligesom ikke har sat sig ned med den regering, de trods alt er parlamentarisk grundlag for, og har sagt: Det her ønsker vi rent faktisk at forhandle med den regering, vi støtter.
Flemming Møller Mortensen (S), 2014-02-20:
Et andet område, hvor der sker en ændring, er oplysningspligten i forhold til erstatningsudbetalinger i patientskadessager, og her bliver det altså sådan, at regioner og forsikringsselskaber får en forpligtelse til at oplyse Sundhedsstyrelsen om det, hvis det viser sig, at der er sket en større udbetaling end det, der er det gennemsnitlige, hvilket dermed kan indikere, at noget er galt.
Karen Ellemann (V), 2011-05-04:
Det er jo nok ikke nogen hemmelighed, at lige præcis diskussionerne om Tøndermarsken er noget, der har stået på i årevis og vil vedblive med at gøre det, for vi taler jo virkelig om et unikt naturområde, som det vil være i alles interesse at sikre også er et unikt naturområde i årene, der kommer, sådan at både vores børn og vores børnebørn kan nyde de glæder og naturoplevelser, der alt andet lige er i det område.